แอโรไวรอนเมนต์ RQ-11 เรเวน

แอโรไวรอนเมนต์ **RQ-11 เรเวน** () เป็นอากาศยานไร้คนขับทางไกลที่ควบคุมด้วยมือ (หรืออากาศยานไร้คนขับขนาดเล็ก) ซึ่งพัฒนาขึ้นสำหรับกองทัพสหรัฐ แต่ปัจจุบันได้รับการนำมาใช้โดยกองกำลังทหารของประเทศอื่น ๆ อีกมาก

RQ-11 เรเวน ได้รับการนำมาใช้ครั้งแรกในฐานะ FQM-151 ในปี 1999 แต่ในปี 2002 ได้รับการพัฒนาเป็นรูปแบบปัจจุบัน คล้ายกับเครื่องบินโมเดลฟรีไฟลต์ รุ่นเอฟ1ซี ของสหพันธ์กีฬาทางอากาศโลกที่มีขนาดใหญ่ขึ้น อากาศยานชนิดนี้ได้รับการปล่อยตัวด้วยมือและขับเคลื่อนด้วยมอเตอร์ไฟฟ้าในรูปแบบของการผลัก เครื่องบินสามารถบินได้สูงถึง 6.2 ไมล์ (10.0 กม.) ที่ระดับความสูงอย่างคร่าว ๆ 500 ฟุต (150 ม.) เหนือระดับพื้นดิน (AGL) และมากกว่า 15,000 ฟุต (4,600 เมตร) เหนือระดับน้ำทะเลปานกลาง (MSL) ที่ความเร็วการบินที่ 28–60 ไมล์ต่อชั่วโมง (45–97 กม./ชม.) ทั้งนี้ กองทัพบกสหรัฐใช้เรฟเวนในระดับกองร้อย

## การออกแบบและพัฒนา
RQ-11B UAS ผลิตโดยแอโรไวรอนเมนต์ มันเป็นผู้ชนะโครงการอากาศยานไร้คนขับขนาดเล็กของกองทัพบกสหรัฐใน ค.ศ. 2005 และเข้าสู่การผลิตแบบเต็มอัตรา (FRP) ในปี ค.ศ. 2006 หลังจากนั้นไม่นาน มันก็ได้รับเป็นของตนโดยเหล่านาวิกโยธินสหรัฐ และกองทัพอากาศสหรัฐสำหรับโครงการเอฟแพสที่กำลังดำเนินอยู่ มันได้รับการรับรองโดยกองกำลังทหารของหลาย ๆ ประเทศ (ดูด้านล่าง) มีการส่งมอบเรฟเวนมากกว่า 19,000 ลำให้แก่ลูกค้าทั่วโลกจนถึงปัจจุบัน เรฟเวนเวอร์ชันที่เปิดใช้งานลิงก์ข้อมูลดิจิทัลใหม่ในขณะนี้อยู่ในระหว่างการผลิตสำหรับกองกำลังสหรัฐและพันธมิตร โดยได้ปรับปรุงความทนทาน ท่ามกลางการปรับปรุงอื่น ๆ อีกนานัปการ

เรฟเวนสามารถควบคุมได้จากระยะไกลจากสถานีภาคพื้นดินหรือบินภารกิจอิสระอย่างสมบูรณ์โดยใช้การนำทางด้วยจีพีเอส ทั้งสามารถสั่งให้อากาศยานไร้คนขับนี้กลับสู่จุดเริ่มต้นได้ทันทีเพียงกดปุ่มคำสั่งเดียว ส่วนวัตถุของยวดยานภารกิจมาตรฐาน ได้แก่ กล้องถ่ายวิดีโอสีซีซีดี และกล้องส่องกลางคืนอินฟราเรด

อาร์คิว-11บี เรฟเวน ยูเอ มีน้ำหนักประมาณ 1.9 กก. (4.2 ปอนด์) มีความทนทานต่อเที่ยวบิน 60–90 นาที และรัศมีการปฏิบัติงานที่มีประสิทธิภาพประมาณ 10 กม. (6.2 ไมล์)

อาร์คิว-11บี เรฟเวน ยูเอ ปล่อยตัวด้วยมือ โดยกว้างไปในอากาศเหมือนเครื่องบินจำลองเที่ยวบินฟรี เรฟเวนลงจอดด้วยตัวเองโดยการขับอัตโนมัติไปยังจุดลงจอดที่กำหนดไว้ล่วงหน้า จากนั้นทำการเอียง 45 องศา (ลง 1 ฟุตทุก ๆ 1 ฟุตไปข้างหน้า) ซึ่งควบคุมการเคลื่อนลงมาของระบบ "การลงจอดอัตโนมัติ" (Autoland) ระบบอากาศยานไร้คนขับนี้สามารถจัดหาข่าวกรอง, เฝ้าตรวจ, ค้นหาเป้าหมาย และลาดตระเวนทางอากาศ ทั้งกลางวันและกลางคืน

ในช่วงกลางปี 2015 เหล่านาวิกโยธินสหรัฐได้ทดสอบลิงก์ข้อมูลปลอดภัยขนาดเล็กของแฮร์ริสคอร์ปอเรชัน ซึ่งเป็นอุปกรณ์วิทยุที่พอดีกับหัวเครื่องบินของเรฟเวนเพื่อให้การสื่อสารที่เหนือกว่าแนวสายตาสำหรับนาวิกโยธินจนถึงระดับหมู่ การทำหน้าที่เป็นสถานีเชื่อมโยงการสื่อสารสำหรับกองกำลังภาคพื้นดินได้กลายเป็นหน้าที่สำคัญสำหรับระบบอากาศยานไร้คนขับ แต่ถูกจำกัดให้ใช้กับแพลตฟอร์มขนาดใหญ่ เช่น อาร์คิว-4 โกลเบิลฮอว์ก หรืออาร์คิว-21 แบล็กแจ็ก มันได้รับการรับรองการจำแนกประเภท 'ความลับ' และมีขนาดเพียง 25 ลูกบาศก์นิ้ว (410 ลบ.ซม.) (3 นิ้ว× 5.3 นิ้ว× 1.6 นิ้ว) และน้ำหนัก 18 ออนซ์ (510 กรัม) ซึ่งลิงก์ข้อมูลปลอดภัยขนาดเล็กของแฮร์ริสคอร์ปอเรชันช่วยให้ระบบอากาศยานไร้คนขับเรฟเวนขนาดเล็กสามารถขยายการสื่อสารสำหรับทหารในสนามได้

ในเดือนสิงหาคม ค.ศ. 2015 หน่วยที่ได้รับเลือกได้เริ่มได้รับการอัปเกรดเซ็นเซอร์เรฟเวน เรฟเวนกิมบอลเป็นกล้องที่หมุนได้พร้อมกิมบอล 360 องศา ซึ่งแทนที่กล้องติดตายตัวที่ต้องใช้การหลบหลีกอากาศยานเพื่อสังเกตการณ์ กล้องใหม่สามารถสลับระหว่างการตั้งค่ากลางวันและกลางคืนได้โดยไม่ต้องลงจอดและเปลี่ยนเซ็นเซอร์ ในเดือนสิงหาคม ค.ศ. 2017 ทางเบลเยียมได้ซื้อโดรนเรฟเวน 32 ระบบ ส่วนลักเซมเบิร์กซื้อ 16 ระบบ

## รุ่น
* อาร์คิว-11เอ เรฟเวน เอ (เลิกผลิตแล้ว)
* อาร์คิว-11บี เรฟเวน บี
* อาร์คิว-11บี แปดช่อง
* อาร์คิว-11บี ดีดีแอล (ดิจิทัลเดทาลิงก์)
* โซลาร์เรฟเวน – ในเดือนพฤศจิกายน ค.ศ. 2012 ห้องทดลองกองทัพอากาศสหรัฐได้รวมแผงโซลาร์เซลล์แบบยืดหยุ่นขนาด 20 ตร.ซม. (3.1 ตร.นิ้ว) เข้ากับส่วนปีกของแพลตฟอร์มเรฟเวน โดยใช้ฟิล์มพลาสติกใสป้องกันและกาวเพื่อเพิ่มระบบพลังงานแบตเตอรี่ที่มีอยู่ ซึ่งเพิ่มความทนทานขึ้น 60 เปอร์เซ็นต์ การปรับปรุงในอนาคตรวมถึงการปรับปรุงความทนทานของแผงโซลาร์เซลล์และการลดน้ำหนัก โดยผลงานบูรณาการกำลังดำเนินการในแอโรไวรอนเมนต์ วอสป์ และอาร์คิว-20 พูมา

## ประจำการ
thumb|ทหารเตรียมปล่อยตัวเรฟเวนในอิรัก
thumb|เรฟเวนเมื่อได้รับการปล่อยตัวแล้ว
thumbnail|right|ส่วนควบคุมการบิน

เรฟเวนใช้โดยกองทัพบกสหรัฐ, กองทัพอากาศสหรัฐ, เหล่านาวิกโยธินสหรัฐ และหน่วยบัญชาการยุทธการพิเศษสหรัฐ นอกจากนี้ ลูกค้าต่างประเทศยังได้แก่ออสเตรเลีย, เอสโตเนีย, อิตาลี, เดนมาร์ก, สเปน และสาธารณรัฐเช็ก โดยเมื่อต้น ค.ศ. 2012 ได้มีการจัดส่งโครงเครื่องบินแล้วกว่า 19,000 ลำ ซึ่งทำให้เป็นระบบอากาศยานไร้คนขับที่ได้รับการนำมาใช้แพร่หลายมากที่สุดในโลกปัจจุบัน

### ประจำการปัจจุบัน
thumb|400px|แผนที่ประจำการแอโรไวรอนเมนต์ อาร์คิว-11 เรฟเวน ในทางทหาร เป็นสีน้ำเงิน

;
*กองทัพลิทัวเนีย
;
*กองทัพออสเตรเลีย
;
*กองทัพเบลเยียม
;
*กองทัพบัลแกเรีย
;
*กองทัพแคนาดา
;
*กองทัพโคลอมเบีย
;
*กองทัพเช็กเกีย
;
*กองทัพเอสโตเนีย
;
*กองทัพสเปน
;
*กองทัพฮังการี
;
*กองทัพอิรัก
;
*กองทัพอิตาลี
;
*กองทัพเคนยา
;
*กองทัพเลบานอน: 12 ระบบ
;
*กองทัพลักเซมเบิร์ก
;
*กองทัพมาซิโดเนีย
;
*กองทัพเนเธอร์แลนด์
;
*กองทัพนอร์เวย์
;
*กองทัพปากีสถาน
;
*กองทัพฟิลิปปินส์
;
*กองทัพโปรตุเกส
;
*กองทัพโรมาเนีย
;
*กองทัพซาอุดีอาระเบีย
;
*กองทัพไทย
;
*กองทัพยูกันดา
;
*กองทัพสหราชอาณาจักร
;
*กองทัพสหรัฐ: 1,798 ระบบ
;
*กองทัพยูเครน: 72 ระบบ
;
*กองทัพอุซเบกิสถาน
;
*กองทัพเยเมน

## ดูเพิ่ม
* อากาศยานไร้คนขับ
* อาร์คิว11บี ซิมูเลเตอร์

## อ้างอิง
;หมายเหตุ

;บรรณานุกรม

* 

## แหล่งข้อมูลอื่น

* RQ-11 Raven Details on Globalsecurity.org
* ''Newsweek''s Interactive Graphic. Raven: The Tiniest Drone
* Video of RQ-11 Raven launch from building in Najaf, Iraq
* Danish page about Raven
* AeroVironment, Inc.
* RQ11B Simulator

หมวดหมู่:อากาศยานทางการทหารไร้คนขับของสหรัฐ
หมวดหมู่:อากาศยานพลังงานไฟฟ้า